*Navn på foresatt*

For *Navn på elev og f.dato*

*Adresse*

 *Dato*

Agder Kollektivtrafikk as

Tollbodgata 22

4611 Kristiansand

(evt adressen til den aktuelle kommunen)

**Søknad om tryggere skoleskyssordning/ mer tilrettelagt skoleskyssordning for ……….., elev ved Oasen skole Birkelid.**

**Skolen:**

Oasen Skole Birkeli er en friskole eid av Oasen Bibelsenter, Filadelfia i Kristiansand og Hånes frikirke. Skolen har drevet sin virksomhet på Birkelid i Songdalen siden 2004. Skolen har over 230 elever fordelt på 1-10 klasse. Disse bor i flere omkringliggende kommuner, men den store og dominerende majoriteten av elever bor i Songdalen kommune og Søgne kommune. Elevene har ikke fått skoleskyss til skolen, men de foresatte har fått refundert utgifter til skoleskyss.

Fra høsten 2015 har Agder Kollektivtrafikk ( AKT) gitt ut begrensede busskort til elevene, og refusjon av reiseutgifter er opphørt. Dette gjelder alle elevene inkludert de yngste elevene. Elevene forventes å ta rutebuss til skolens nærmeste busstopp.

Den nye ordningen ble formidlet av Oasen skole til de foresatte via en tekstmelding den 11. august 2015, altså like før skolestart.

Utdeling av busskort har skapt en del frustrasjon fordi barna i de yngste årskullene blir pålagt en reisemåte de ikke er modne for, tatt i betraktning det eksisterende busstilbud. Det kan også stilles spørsmål om veien til og fra mange barns busstopp er trygg nok.

**Elever som går på friskole har samme rett til gratis skoleskyss som elever i den offentlige skolen.**

I friskoleloven §3-7 står det følgende:

§ 3-7.*Skyss m.m.*

Elevane har rett til skyss etter reglane i opplæringslova § 7-1 første og andre ledd om skyss i grunnskolen, § 7-2 første ledd om skyss i den vidaregåande skolen, § 7-3 om skyss for funksjonshemma og mellombels skadde eller sjuke og § 7-4 om reisefølgje og tilsyn. Retten til skyss, reisefølgje og tilsyn for elevar i grunnskolar gjeld berre innanfor kommunegrensa i den kommunen der eleven bur. For elevar i vidaregåande skolar gjeld retten til skyss, reisefølgje og tilsyn berre innanfor fylkeskommunegrensa i den fylkeskommunen der eleven bur.

Opplæringsloven §7-1 sier følgende:

§ 7-1.*Skyss og innlosjering i grunnskolen*

Elevar i 2.-10. årstrinn som bur meir enn fire kilometer frå skolen har rett til gratis skyss. For elevar i 1. årstrinn er skyssgrensa to kilometer. Elevar som har særleg farleg eller vanskeleg skoleveg har rett til gratis skyss utan omsyn til veglengda.

**Rutebusstilbudet for elever i Søgne:**

Elever som bor vest for Tangvall, dvs mot Lunde og vestover, har kun busstilbud fra E39 med Mandalsbussen (Sørlandsruta). Lokalbusstilbudet er for mange ikke brukbart.

Nettbuss har rute 40 som går fra Åros via Høllen til Tangvall, og videre E39 mot Kristiansand. Elever som bor i nærheten av denne ruten har et greit nok busstilbud. Fra Langenes er det buss nr 42 som går via Tangvall til Kristiansand. Alle andre har et ikke-eksisterende busstilbud, eller må bytte buss f.eks på Tangvall.

For elever som tar buss fra Søgne er nærmeste busstopp til Oasen skole på E39 ved Volleberg vest. Dette busstoppet er knapt 200 meter inn i Songdalen kommune fra kommunegrensa til Søgne.

**…………..`s vei fra bopel til busstoppet:**

*(Hver enkelt skriver her en beskrivelse av skoleveien fra bopel og frem til busstoppet, samt retur. Få frem momenter som gjør at dere evt synes veien er utrygg og ikke egnet for barnet i den aldersgruppen det tilhører. Aktuelle momenter er:*

-*Hvordan er belysningen*

*-Må de krysse trafikert vei*

*-Hvordan er fartsgrensen her*

*-Trafikktetthet*

*- Hvordan er det på høst, vinter.*

*-Alder på barnet*

*-Syn og hørsel*

*-Ventetid)*

*Lag gjerne en Fotomappe og kall den f. eks vedlegg nr 2 Se vedlagt eksempel på en slik, og bruk gjerne denne hvis dere bruker de samme busstopp.)*

Viser til Reglement for skyss av elever i grunnskolen i Vest-Agder, gjeldende fra 1. august 2012, punkt 3.

Viser også til vedlegg nr 1 angående barns forutsetninger i trafikken. Dette er hentet fra en veileder laget av Trygg Trafikk med tittel «Særlig farlig eller vanskelig skolevei».

**Skoleveien fra Tangvall uten bruk av buss:**

De fleste barna som bor i Søgne må nær Tangvall sentrum dersom de skal sykle til skolen. Fra Tangvall må de sykle på Toftelandsveien til Volleberg, der de kan krysse over Songdalselva til Birkeli på en hengebro.

Det er sykkelsti frem til Hjelperen bruktbutikk, noen få hundre meter fra Tangvall sentrum. Herfra må de sykle på veibanen de resterende drøye 4 km. Veien har 50 og 70 km/t fartsgrense, og den har liten eller ingen veiskulder. I 50-sonen ved Tofteland er det dokumentert av Vegvesenet for få år siden at gjennomsnittshastigheten lå godt over fartsgrensen. Dette kan også politiet bekrefte gjennom fartskontroller som er foretatt. Resten av veien til kommunegrensen har 70 km/t fartsgrense noe som er alt for høyt dersom man skal kunne kalle det en trygg skolevei.

Det er gjort noen tiltak over kommunegrensen til Songdalen. Det er bl. annet laget et par fartsdumper ved hengebroen, og fartsgrensen er nedsatt til 40 km/t. Hastighetsreduksjonen kommer derimot alt for seint for trafikk fra Søgne. Skiltet bør komme før busstoppet på E39 (Volleberg Vest) og undergangen. Slik det er plassert nå har det delvis mistet sin funksjon.

Vi reagerer daglig på bilister som kjører slalom mellom elvene i alt for høy hastighet på denne strekningen

**Hvordan definerer så Vegdirektoratet sikker skolevei?**

Vegdirektoratet har utformet krav som må oppfylles for at skoleveien skal kunne defineres som sikker. Dersom kravene ikke oppfylles har elevene som til daglig bruker veien som sin skolevei krav på gratis skoleskyss. Nedenfor følger kravene som ble publisert av Vegdirektoratet i 1999:

**Krav til ferdsel langs bilvei**

|  |  |
| --- | --- |
| **Fartsgrense** | **Krav** |
| 30 km/h | Fysisk fartsdemping |
| 40 km/h | Fortau, fysisk fartsdemping eller bredere skuldre (Bare ved moderat eller liten trafikk) |
| 50 km/h | Fortau, eventuelt fysisk fartsdemping og fartsgrense 40 km/h |
| 60 km/h | Gang- og sykkelvei, eventuelt fortau |
| 70 km/h | Gang- og sykkelvei, eventuelt fortau og særskilt fartsgrense 60 km/t |
| 80 km/h | Gang- og sykkelvei, eventuelt fortau og særskilt fartsgrense 60 km/t |

**Krav til kryssing av bilvei**

|  |  |
| --- | --- |
| **Fartsgrense** | **Krav** |
| 30 km/t | Fysisk fartsdemping |
| 40 km/t | Belyst gangfelt og fysisk fartsdemping, eller opphøyd belyst gangfelt |
| 50 km/t | Trafikklys, eventuelt opphøyd, belyst, gangfelt og særskilt fartsgrense 40 km/t. |
| 60 km/t | Gangbru eller tunnel, eventuelt trafikklys eller opphøyd, belyst, gangfelt og nedsatt  hastighet til 40 km/t. |
| 70 km/t | Gangbru eller tunnel, eventuelt trafikklys og nedsatt hastighet til 60 km/t. |
| 80 km/t | Gangbru eller tunnel, eventuelt trafikklys og nedsatt hastighet til 60 km/t. |

Ut i fra disse kravene kan jeg ikke se at skoleveien kan defineres som sikker om barna sykler til skolen, eller om de må gå til busstopp for å ta rutebuss, jfr beskrivelse av vei til busstopp.

Når Vegdirektoratet skriver at elever har krav på gratis skoleskyss dersom disse kravene ikke er oppfylt, må vel dette forstås slik eleven ikke skal måtte gå på vei som bryter med disse kravene for å nå frem til skoleskyssen.

Vi ber om at ……………. må få et tryggere skoleskysstilbud enn det det er lagt opp til pr. dags dato og/eller tryggere skolevei.

Med Vennlig hilsen